මාරස්සන මහින්ද හිමි

= ආචාර්ය,මාරස්සන මහින්දාභිධාන නායක මාහිමිපාණන් වහන්සේ... =
ආචාර්ය,මාරස්සන මහින්දාභිධාන නායක මාහිමිපාණන් වහන්සේ හැඟව ශ්‍රී සුධර්මාරාමාධිපතිව සහ විලගෙදර ඓතිහාසික ශ්‍රී පුෂ්පාරාම පුරාණ විහාරාධිපතිව වැඩ සිටි මාරස්සන සෝමානන්ද ලොකුහාමුදුරුවන් වහන්සේගේ ශිෂ්‍ය රත්නයක් ලෙස 1983 දී පැවිදි ජීවිතයට පත්වූහ. 1989 දී මහනුවර මල්වතු මහා විහාරයේ දී උපසම්පදා ශීලයෙහි පිහිටියහ. සඳලංකාව ශ්‍රී ශාස්ත්‍රෝදය පිරිවෙනින් මූලික අධ්‍යාපනය ලැබූ උන්වහන්සේ පේරාදෙණිය විශ්වවිද්‍යාලයෙන් ශාස්ත්‍රවේදී උපාධියත්, ශ්‍රී ලංකා විවෘත විශ්වවිද්‍යාලයෙන් පශ්චාත් අධ්‍යාපන උපාධියත් ලබා පිරිවෙන් ගුරුවරයෙක් ලෙස දඹදෙණිය ශ්‍රී විජයසුන්දරාරාම මූලික පිරිවෙනින් ගුරු සේවය ඇරඹූහ. වර්තමානයේ කුලියාපිටිය, කනදුල්ල ශ්‍රී ධර්මරාජ මහ පිරිවෙනෙහි ප්‍රවීණාචාර්යවරයෙක් ලෙස සුවහසක් ගිහි පැවිදි සිසු දරුවන් හට සිය අධ්‍යාපනික සේවය සලසා දෙමින් කටයුතු කරති.මාරස්සන සෝමානන්ද ලොකුහාමුදුරුවන් වහන්සේ අපවත්වීමෙන් පසු හැඟව ශ්‍රී සුධර්මාරාම පුරාණ විහාරස්ථානයේ විහාරාධිපතීන් වහන්සේ බවට පත් වන අතර එදා මෙදා තුර වසර විසිපහක් පුරාවට සිය හතර පේරුවේ දායක පින්වතුන්ගේ සියලු ආගමික හා ජාතික කටයුතු නොපිරිහෙලා ඉටුකරමින් සිය අධ්‍යාපනික සේවය ද වගකීමෙන් ඉටුකරන යතිවරයන් වහන්සේ නමක් ලෙස ගිහි පැවිදි කාගේත් සම්භාවනාවට ලක් වී ඇත. මාරස්සන මහින්ද හිමිපාණන් වහන්සේ විහාරස්ථානයේ ‘ශ්‍රී සෝමානන්ද දහම් පාසලෙහි වසර තිස් හතරක් ආචාර්යවරයෙක් ලෙස ද, වසර විසිපහක් ප්‍රධානාචාර්යන් වහන්සේ ලෙසද දැයේ දූ දරුවන්ගේ දහම් පවස නිවාලමින් සිදුකරන මෙහෙවර නැවතත් අගය කොට සිටිමු. තම විහාරස්ථානයේ පිහිටුවන ලද “සිඟිති පෙර පාසල” වර්තමානයේ විශාල සේවයක් සිදුකරන ආයතනයක් බවට පත්කර ඇත. විහාරස්ථ ශ්‍රී පුණ්‍යවර්ධන දායක සභාව ශ්‍රී සංඝමිත්තා කුළඟන සමිතිය මෙන්ම ප්‍රදේශයේ බොහෝ සමිති සමාගම්වල ප්‍රධාන අනුශාසකයන් වහන්සේ ලෙස කටයුතු කරන උන්වහන්සේ “හැඟව විහාරස්ථ තරුණ බෞද්ධ සමිතිය” මඟින් සිදුකරනු ලබන සේවය නිසි මඟ පෙන්වාදීමකි.දෙමටව රාජමහා විහාරාධිපති සහ විලගෙදර ශ්‍රී පුෂ්පාරාම පුරාණ විහාරස්ථානයේ භාරකාරව වැඩවසන අතිගෞරවාර්හ කුස්වල සාරානන්ද ලොකු හාමුදුරුවන් වහන්සේගේ දැඩි ඉල්ලීම මත ඓතිහාසික විලගෙදර ශ්‍රී පුෂ්පාරාම පුරාණ විහාරස්ථානයේ විහාරාධිපතීත්වයට පත්වන උන් වහන්සේ මේ වන විට එම විහාරස්ථානය සදහා සුවිසාල සේවයක් සිදු කරමින් පවතී.අවට විහාරස්ථානයන් හා එකතු වෙමින් අති රමණීය වූ විහාරාංගයන්ගෙන් සමලන්කෘත කරමින් විහාර කර්මාන්තයේ දියුණුවට සහ ප්‍රගමණයට කටයුතු කරමින් සිටියි.විහාරස්ථ දහම් පාසල,දායක සභාව මනාව නඩත්තු කරමින් විහාරස්ථානයේත් ,දායක දායිකාවන්ගේත් කුදු මහත් වුවමනා එපාකම් සපුරාලමින් කටයුතු කරනු ලබයි.

තවද පන්නල ශාසනාරක්ෂක මණ්ඩලයේ දහම් පාසල් අනුමණ්ඩල ලේඛකාධිකාරී හිමියන් වශයෙන් සිදු කරනා සේවය විශේෂයෙන්ම අගය කළ යුතුය.වර්තමානයේ දී එහි නියෝජ්‍ය ලේඛකාධිකාරී හිමියන් වශයෙනුත් කටයුතු කරන උන් වහන්සේ ප්‍රදේශයේ නායක මාහිමිපාණන් වහන්සේලා,ලොකු හාමුදුරුවන් වහන්සේලා,පොඩි හාමුදුරුවන් වහන්සේලා අතර මහින්ද හාමුදුරුවෝ,හැඟව නායක හාමුදුරුවෝ හෝ මහින්ද අවසර වශයෙන් චිරප්‍රසිද්ධය.මේ ආකාරයට සමස්ත සම්බුද්ධ ශාසනයටත්,රටටත්,ප්‍රදේශයටත් සිදු කරන අපිරිමිත සේවය නිසාවෙන් හිමි වූ ගෞරව නාම රාශියකි.තවද පන්නල ශ්‍යාම නිකායික විහාරාධිපති සංගමයේ සහ කටුගම්පළ ශ්‍යාම නිකායික විහාරාධිපති සංගමයේ ප්‍රධාන ලේඛකාධිකාරී හිමියන් වශයෙන් සමස්ත නිකායටම සිදුකරන්නේ ඉමහත් සේවයකි.**හැඟව** **ශ්‍රී සුධර්මාරාම පුරාණ විහාරය සහ විලගෙදර ශ්‍රී පුෂ්පාරාම පුරාණ විහාරය යන උභය විහාරාධිපති, කනදුල්ල ශ්‍රී ධර්මරාජ මහ පිරිවෙන් ජේෂ්ඨ ආචාර්ය, ශ්‍රී සෝමානන්ද දහම්පාසලේ ප්‍රධාන අනුශාසක, ,කටුගම්පළ ශ්‍යාමනිකායික විහාරාධිපති සංගමය‍ෙ සහ පන්නල ශ්‍යාම නිකායික විහාරාධිපති සංගමයේ ප්‍රධාන ලේඛකාධිකාරී, පන්නල ශාසනාරක්ෂක බලමණ්ඩලයේ දහම් පාසල් අනුමණ්ඩල ලේඛකාධිකාරී අතිපූජ්‍ය, මුළු දිවයිනටම සාමවිනිසුරු, ශාස්ත්‍රවේදී, සාසන සෝභන සාසනධජ මධුරභානී පණ්ඩිත , ආචාර්ය මාරස්සන මහින්දාභිධාන නායක මාහිමිපාණන් වහන්සේට තවතවත් මේ ශාසනික සේවය සිදුකරගෙන යාමට ශක්තිය ධෛර්ය ප්‍රාර්ථනා කරන්නෙමු..**

__NOEDITSECTION__
__DISAMBIG__
__FORCETOC__